K i v o n a t 

· Üllés Nagyközségi Önkormányzat Képviselőtestületének 2026. augusztus 10-i rendkívüli, nyílt ülésének jegyzőkönyvéből – 


110/2026. (VIII. 10.) önkormányzati határozat	
					
Tárgy: A Képviselőtestület 2026. augusztus 10-i rendkívüli, nyílt ülésének napirendi pontja

H A T Á R O Z A T

Üllés Nagyközségi Önkormányzat Képviselőtestülete a Képviselőtestület 2026. augusztus 10-i rendkívüli, nyílt ülésének napirendjét az alábbiak szerint határozza meg: 

Napirend:

Súlykorlátozás és behajtási tilalom elrendelése az üllési Árpád dűlő és Petőfi dűlő útszakaszain az út állagának megóvása és a közbiztonság fenntartása érdekében
Előadó: Nagy Attila Gyula polgármester

Erről jegyzőkönyvi kivonaton értesül:
1) Nagy Attila Gyula polgármester
2) Irattár.


K.m.f.

     Nagy Attila Gyula s.k.                                                                    Dr. Borbás Zsuzsanna s.k.
           polgármester                                                                                                 jegyző



A kivonat hiteles: 
Dr. Borbás Zsuzsanna
jegyző



K i v o n a t 


· Üllés Nagyközségi Önkormányzat Képviselőtestületének 2026. augusztus 10-i rendkívüli, nyílt ülésének jegyzőkönyvéből – 


111/2026. (VIII. 10.) önkormányzati határozat				
Tárgy: Súlykorlátozás és behajtási tilalom elrendelése az üllési Árpád dűlő és Petőfi dűlő útszakaszain az út állagának megóvása és a közbiztonság fenntartása érdekében


H A T Á R O Z A T

Üllés Nagyközség Önkormányzatának Képviselő-testülete a közúti közlekedésről szóló 1988. évi I. törvény 34. § (1) bekezdésében, valamint Magyarország helyi önkormányzatairól szóló 2011. évi CLXXXIX. törvényben biztosított útkezelői és tulajdonosi jogkörében eljárva a következő határozatot hozza:

1. A Képviselő-testület 2026. augusztus 10-31. közötti időtartamra elrendeli az önkormányzati tulajdonú Árpád dűlő és Petőfi dűlő teljes útszakaszára a 3,5 tonna legnagyobb megengedett össztömeget meghaladó járművek behajtási tilalmát.

2. A behajtási tilalom alól kivételt képeznek:
· A megkülönböztető jelzést használó járművek (Mentők, Tűzoltóság, Rendőrség, Katasztrófavédelem),
· A kommunális hulladékszállítást és tanyagondnoki szolgáltatást végző járművek,
· Az érintett dűlőutak mellett ingatlannal, földterülettel rendelkező lakosok saját tulajdonú gépjárművei és mezőgazdasági erőgépei,
· Az Önkormányzat által kiadott egyedi, ideiglenes behajtási engedéllyel rendelkező járművek.

3. A Képviselő-testület felkéri a Polgármestert, hogy a határozat elfogadását követő 3 munkanapon belül intézkedjen a tilalmat jelző, „Súlykorlátozás” megnevezésű közúti jelzőtáblák (KRESZ táblák) kihelyezéséről az Árpád dűlő és Petőfi dűlő bevezető szakaszain, „Kivéve célforgalom / lakossági engedéllyel” kiegészítő táblával.

4. A Képviselő-testület utasítja a Jegyzőt, hogy a fakitermelést és szállítást végző, az Üllési Polgármesteri Hivatal által ismert gazdasági társaságokat kötelezze az utak használata során okozott károk megszüntetésére, és a közútkezelői törvény alapján kötelezze őket az utak eredeti állapotának saját költségen történő helyreállítására.

5. A Képviselő-testület felkéri a Szegedi Rendőrkapitányságot a kihelyezett súlykorlátozások fokozott ellenőrzésére.

Határidő: azonnal / a táblák kihelyezésére 3 nap.
Felelős: Nagy Attila Gyula polgármester
              Dr. Borbás Zsuzsanna jegyző


Határozatról értesül:
1. Nagy Attila Gyula polgármester
2. Dr. Borbás Zsuzsanna jegyző
3. Czékus Péter műszaki ügyintéző
általa: Szegedi Rendőrkapitányság vezetője
4. Az érintett külterületi lakosság, földtulajdonosok
5. Irattár.


K.m.f.


     Nagy Attila Gyula s.k.                                                               Dr. Borbás Zsuzsanna s.k.
           polgármester                                                                                                 jegyző



A kivonat hiteles: 


Dr. Borbás Zsuzsanna
jegyző

